Αιφνιδίασε και ξάφνιασε ευχάριστα τους τηλεθεατές της εκπομπής «Πάμε Πακέτο», την Κυριακή 23 Ιουνίου, κίνηση ανθρωπιάς και κοινωνικής ευθύνης του Πανεπιστημίου Λευκωσίας.



Συγκεκριμένα, προσέφερε υποτροφία, διαμονή και εργασία εντός πανεπιστημίου, σε νεαρό από την Ελλάδα που είχε φιλοξενηθεί στην εκπομπή της προηγούμενης εβδομάδας. Μετά από την κίνηση αυτή, το παιδί που ζει σε εξαιρετικά δύσκολες συνθήκες, είναι σε θέση να στοχεύσει σε ανώτερες σπουδές, κάτι που μέχρι σήμερα του ήταν αδύνατο.



Αξίζει έπαινος στο πανεπιστήμιο και τους ανθρώπους του για την πρωτοβουλία, η οποία είμαστε σίγουροι ότι έχει εκτιμηθεί δεόντως από το κοινό.



Εξάλλου, τόσο η ελλαδική όσο και η κυπριακή κοινωνία και κατ’ επέκταση ο επιχειρηματικός κόσμος, διαχρονικά έχουν αποδείξει πως η προσφορά είναι μέρος του DNA τους. Αυτό μας δίνει τη σιγουριά πως θα συνεχίσουμε να βλέπουμε πάντα τέτοια, από οργανισμούς που σέβονται τον εαυτό τους και το κοινωνικό σύνολο.

